kardosdrur/scandi-wiki huggingface dataset:
Bredbil

En bredbil er en økse, der er helt flad på den ene side og kun har én skærende side eller fas. De kan have en meget lang æg. Kaldes også "bredøkse", "høj økse", "høfføkse", endvidere tælgeøkse, tælleøkse, slingreøkse, slingeøkse (anvendt til slingning), tømmermandsøkse, glatøkse, sletøkse.

Bredbilen er specielt velegnet til at tilhugge tømmer og planker, der skal være helt flade, og er et uundværligt værktøj til skibsbyggeri. Bredbilen føres med den flade side mod træet og kan således tage brede spån i det ønskede niveau. 
Skaftet er konstrueret en smule svunget, således at øksen kan føres, uden at hænder eller skaft rammer emnet med fejlhug til følge.

Bayeux-tapetet, der skildrer den normanniske erobring af England i 1066, har scener, der viser de normanniske bådebyggere i færd med at hugge skibstømmer med en svungen bredbil.

Det danske ord bredbil, bred økse, er afledt fra det plattyske: breed Biel – (højtysk) Breitbeil, breites Beil, der betyder en bred økse.

Økser
Plattyske ord og vendinger
Keeley Hawes

Keeley Hawes (født 10. februar 1976) er en engelsk skuespillerinde, først kendt, for sin rolle som Zoe Reynolds i BBC Ones dramaserie Spooks (2002-2004). Hun lægger også stemme til Lara Croft i Eidos Interactives Lara Croft Tomb Raider: Legend, Anniversary og Underworld.

Eksterne henvisninger 

 

Skuespillere fra England
Tomb Raider
Earl Van Dorn

Earl Van Dorn (17. september 1820 – 7. maj 1863) var en karriereofficer i den amerikanske hær og general i den konfødererede hær under den amerikanske borgerkrig.

Tidlige år 
Van Dorn blev født i nærheden af Port Gibson i Mississippi og fik eksamen fra West Point i 1842, som nr. 52 ud af 56. Han kæmpede i den Mexicansk-amerikanske krig og mod Seminole og Comanche indianere.

Borgerkrigen 
Hans West Point baggrund og tidligere krigserfaring førte til hurtige forfremmelser i den konfødererede hær, hvor han steg i graderne fra oberst i marts 1861 til generalmajor i september. I denne stilling kommanderede han de konfødererede styrker i slaget ved Pea Ridge i Arkansas. Konføderationens nederlag i dette slag og Van Dorns beslutning om at flytte sin hær øst for Mississippi floden gav Unionen mulighed for at få kontrol over staten Missouri og true et centrale Arkansas. Hans inkompetence i slaget ved Corinth i Mississippi førte til endnu en sejr til Unionen.

Van Dorn var mest effektiv som kavaleri kommandør. Hans indsats for at ødelægge Unionens forsyninger ved Holly Springs i Mississippi i december 1862 betød et alvorligt afbræk i Ulysses S. Grant's første Vicksburg kampagne. Han havde også succes i slaget ved Thompson's Station, i marts 1863.

Død 
Det var Van Dorns rygte som kvindebedårer og ikke en unionskugle, som førte til hans død. Den 7. maj 1863 blev han skudt i sit hovedkvarter i Spring Hill, Tennessee, af Dr. George Peters, som hævdede at Van Dorn havde haft en affære med hans kone. Peters blev senere arrresteret af de konfødererede myndigheder, men blev aldrig stillet for en domstol for mordet. Van Dorn er begravet ved Port Gibson, Mississippi.

Yderligere læsning 
 Carter, Arthur B., The Tarnished Cavalier: Major General Earl Van Dorn, C.S.A., University of Tennessee Press, 1999, .
 Hartje, Robert George, Van Dorn: The Life and Times of a Confederate General, Vanderbilt University Press, 1994, .

Generaler fra Amerikas Konfødererede Stater
Personer fra Mississippi
Personer der er blevet myrdet
Officerer fra USA
Glenn Christian

Glenn Christian (født 1976) er en dansk digter og forfatter, færdiguddannet fra Forfatterskolen 2007. Han har bidraget med digte til talrige tidsskrifter, herunder Hvedekorn og Forfatterskolens Afgangsantologi 2007. I 2008 debuterede han i bogform med digtsamlingen Det hjemlige på forlaget After Hand.

Udgivelser 
 Det hjemlige, After Hand, 2008 (Digte)
 Den agrare modoffensiv, Forlaget 28/6, 2008 (Digte)
 Moro forsvandt, Forlaget 28/6, 2009
 Ruben, After Hand, 2010 (Digte)
 Det sorte ved munden, del 1 After Hand, 2011
 Fabriksnoter (Ovbidat), 2012 (Digte)
 Hydra!, After Hand, 2013 (Digte)
 Mudret sol, Arena, 2013 (Digte)
 Gran Canaria del 1, OVO press, 2015 (Digte)
 Grusomhedsudstillingen, Donna Wood genskrivninger, Arena, 2015

Eksterne link 
 Martin Johannes Møllers anmeldelse af Det hjemlige
 Tue Andersen Nexøs anmeldelse af Det hjemlige i Information

Digtere fra Danmark
Dansksprogede forfattere fra Danmark
Modtagere af Forfatter Martin Jensen og hustru Manja Jensen Legat
Mandlige forfattere i det 21. århundrede
Højhastighedslinjen Köln-Frankfurt

Højhastighedslinjen Köln-Frankfurt (på tysk Schnellfahrstrecke Köln-Frankfurt) er jernbanestrækningen mellem Köln og Frankfurt am Main over Frankfurts lufthavn, som betjenes af Intercity-Express højhastighedstoget ICE 3. Den anses for at være den vigtigste højhastighedslinje i Tyskland.

Linjekort

Ekstern henvisning 

 Højhastighedslinjen Köln-Frankfurt på Deutsche Bahns websted

Jernbanestrækninger i Tyskland
Kenneth Kaunda

Kenneth David Kaunda (født 28. april 1924, død 17. juni 2021) var en zambiansk politiker, der var Zambias første præsident fra 1964 til 1991. 

Har var en af lederne i kampen mod britisk koloniherredømme. I utilfredshed med Harry Nkumbulas lederskab af Northern Rhodesia Congress forlod han organisationen og dannede 'Zambian African National Congress' og blev siden leder af United National Independence Party (UNIP). Han blev den første præsident i det uafhængige Zambia. Efter stammeuroligheder og intern uro i partiet blev alle andre politiske partier end UNIP forbudt i 1973. Samtidig nationaliserede Kaunda en række udenlandsk ejede virksomheder i landet. Oliekrisen i 1973 og et fald i eksporten førte til en økonomisk krise i landet, og internationalt pres fik Kaunda til at lempe sin politik. Ved det første nogenlunde frie valg i 1991 blev Kaunda besejret af rivalen Frederick Chiluba.

Referencer 

Zambias præsidenter
Græske øer

De Græske øer består af en samling af mange øgrupper i det Græske øhav.

Der er over 2.000 øer  i det græske øhav, det er kun de 140 der er beboet  og kun 78 der har mere end 100 indbyggere.

Området er præget af vulkansk aktivitet og jordskælv.

 Dodekaneserne
 Kykladerne
 Saroniske Øer
 Sporaderne
 Nordøst-ægæiske Øer
 Ioniske Øer 
 Kreta er lidt uden for nummer, da det er én stor ø, faktisk landets største. 
 Evia/Euboia er landets næststørste ø. 
 Peloponnes omtales ofte som en ø, men er egentlig en halvø.

Referencer
Aftraditionalisering

Aftraditionalisering er et begreb inden for sociologien, der bruges til at beskrive opløsningen af det traditionelle samfund, herunder de dertilhørende værdier og normer.

Den indflydelsesrige britiske sociolog Anthony Giddens bruger udtrykket i sin forskning, hvor han peger på, at globalisering og informationssamfund fører til en individualisering og tab af traditioner.

For det enkelte menneske kan det virke befriende, at man ikke længere er bundet til at følge faste overleverede traditioner, men det kan også skabe utryghed, fordi traditionelle faste holdepunkter i tilværelsen forsvinder.

Referencer 

Socialvidenskabelige begreber
Anthony Giddens
Eketorp

Eketorp er et rundt borganlæg fra folkevandringstiden (ca. 400 e.Kr.) på Alvaret på den sydlige del af Öland (Mörbylånga kommun i Kalmar län i Sverige). Borganlægget var en stor landsbyborg og var befæstet i tre perioder (Eketorp I-III) til og med 1300 e.Kr. undtagen omkring 700-1000 e.Kr. 

De tre bebyggelsesfaser var:
 Eketorp I (300–400 e.Kr.) 
 Eketorp II (400–700 e.Kr.) 
 Eketorp III (1000–1300 e.Kr.). 

Det første anlæg havde en omkreds på omkring 57 m, som i 500-tallet blev udvidet til 80 m og omkring 50 bygninger eller rum indenfor murene. I 1000-tallet blev der rejst en ny forsvarsmur og huse i træ. Anlægget havde brønd og den var formentlig en vigtig grund til placeringen. 

Borgen er genopbygget i 1970'erne og har rekonstruerede huse fra både folkevandringstiden og middelalderen for at genskabe et autentisk miljø. Eketorp har også et museum inde i borgen med fund fra stedet og en omfattende litteraturbutik.

Se også 
Gråborg
Ismantorp

Eksterne henvisninger 

 Ulf Näsman: "Undersökningen av Eketorps borg på södra Öland" (Fornvännen, 1971, s. 186-201) 
 Mårten Stenberger: "Fästningsbyn vid Eketorp"  (Fornvännen, 1964, s. 212-216) 
 Mårten Stenberger: "Nytt från Eketorp" (Fornvännen, 1965, s. 154-157) 
 Artikel om rekonstruktionen af Eketorp. 

Öland
Oldtidsminder i Sverige
Fæstningsanlæg i Sverige
Seværdigheder i Kalmar län
Altea

Altea har flere betydninger:
Altea, Spanien − en by i det østlige Spanien i provinsen Alicante
SEAT Altea − en bilmodel.
ALTEA − et program til at måle eksponeringen af besætningsmedlemmer for kosmisk stråling om bord på Den Internationale Rumstation
Altea (AKA Aritia), et kongerige på den fiktive kontinent Akaneia i Fire Emblem spil serien
BM Altea − en spansk håndboldklub
Alvastra kloster

Alvastra kloster lå øst for den store sø Vättern i Alvastra i Östergötland i Sverige. Det blev grundlagt i 1143 af munke fra Cistercienserordenen i Clairvaux i Frankrig. De blev inviteret af kong Sverker den ældre og hans norske hustru Ulvhild Håkonsdatter.

Munkene fra samme orden grundlagde sandsynligvis også Nydala kloster i Småland. Klosteret i Alvastra kom til at grundlægge yderligere tre klostre i Sverige: Varnhem kloster, Julita kloster og Gudsberga kloster.

I 1312 blev klosterbygningerne hærget af brand, og det skete igen i begyndelsen af 1400-tallet. Den hellige Birgitta og hendes ægtemand levde på klosteret i midten af 1300-tallet, og det formodes at Birgitta blev inspireret af cisterciensermunkenes ordensregler, da hun formulerede sine egne klosterregler.

Ved reformationen blev klosterets ejendomme konfiskeret af den svenske krone, og i anden halvdel af 1500-tallet blev der hentet sten fra klosterbygningerne for at opføre Vadstena Slot og Visingsborg på Visingsö. De første arkæologiske undersøgelser fandt sted i 1893, og mellem 1917 og midten af 1950'erne blev der foretaget udgravninger.

I dag er klosteret en velbevaret ruin.

Kilder 
 Regner, Elisabeth, Den reformerade världen. Monastisk och materiell kultur i Alvastra kloster från medeltid till modern tid. Stockholm Studies in Archaeology 35 (diss). 2005.

Eksterne henvisninger 

Klostre i Sverige
Ruiner i Sverige
Bygninger, konstruktioner og anlæg i Östergötlands län
Laurids Smith

Lars eller Laurids Smith (også Lauritz) (12. april 1754 i København – 22. marts 1794 sammesteds) var en dansk præst, som i det 18. århundrede blev kendt som en af Skandinaviens første dyrevenner via sine udtalelser bl.a. om at budskabet om at "elske sin næste" også omfattede dyr.

Smith mente dog at det var acceptabelt at spise kød, så længe det er en nødvendighed, og ikke en "luksusvare". Han argumenterede for at siden man ved dyrehold frarøvede dyrene deres frihed, havde man pligt til at kompensere derfor ved at sørge for at dyrene havde gode forhold.

Selvom Laurits Smiths tanker i dag ville karakteriseres som dyrevelfærd, var han en af de første som brugte begrebet "rettigheder" i forbindelse med dyr. Smiths idéer fik dog aldrig en videre stor indflydelse.

Mindesmærket 
Lauritz Smith døde i 1794, og forblev stort set ukendt i offentligheden. Dog blev der sat et mindesmærke for ham ved hovedindgangen til Holmens Kirkes kirkegård på hjørnet af Øster Farimagsgade og Dag Hammarskjölds Allé. Mindesmærket er flere gange blevet fornyet af Dyrenes Beskyttelse. Det er i dag flyttet ind på selve kirkegården, hvor han selv er begravet.

På mindesmærket står følgende at læse:

"For Lauritz Smith Den meget oplyste Mand – Den nidkiere nyttige skolelærer – Den saare udmærkede Prædiker – Den for almeenvel utrættelige Tænker og Arbeider – Den trofaste Ven – Den til Beundring Veldædige – Den Sande Hæderværdige reistes denne Mindesteen Af nogle hans erkiendtlige Tilhørere og sørgende Venner"

"I taknemmelig erindring om om den afdødes virken for indskærpelsen af menneskets pligter mod dyrene lod Foreningen til Dyrenes Beskyttelse dette minde forny aar 1878, 1908, 1965 og 1995"

"Tæt bagved denne Steen hviler hans Legem efter hans Ønske Blandt hans elskede Hensovede Tilhørere"

"Han fødtes den 12te April 1754 Kaldtes til bedre Liv den 22 Marts 1794"

Noter

Litteratur 
 F.J. Billeskov-Jansen, Lauritz Smith. Dyrerettighedernes filosof, Foreningen til Dyrenes Beskyttelse, 1968.
 Carl Henrik Koch, Dansk Oplysningsfilosofi, Gyldendal, 2003, s. 53-56. .

Eksterne henvisninger 
 

Præster fra Danmark
Dyrevelfærd
Danskere i 1700-tallet
Personer i oplysningstiden
Titulære professorer fra Danmark
Personer i Dansk Biografisk Leksikon
Skolefolk fra Danmark
Personer fra København
Studenter fra Metropolitanskolen
Anden Wienerskole

Anden Wienerskole er en betegnelse, der dækker over en gruppe komponister, som blev uddannedet under Arnold Schönberg (skolen kaldes også Schönberg-skolen) i begyndelsen af 1900-tallet.

Navnet er en reference til, at den første wienerskole kan forstås som wienerklassikkens komponister: Haydn, Mozart, Schubert, Beethoven m.fl.

Den anden skole fulgte vejen fra senromantik gennem atonal ekspressionisme til tolvtonemusik. Den har haft en stor betydning for udviklingen af den klassiske musik gennem de seneste hundrede år. Skolen har således haft betydning for udviklingen af den ny musik, heriblandt serialismen. Deres værker er i dag kanoniseret som centrale i forståelsen af modernisme og avantgarde inden for musikken, ligesom de ofte opføres ved koncerter.

Skolen bestod ud over Schönberg selv primært af hans elever Alban Berg og Anton Webern, som begyndte at studere hos ham allerede i 1904. Efterhånden fik gruppen flere og flere efterfølgere. Efter en periode med helt fri tonalitet udviklede Schönberg i 1920'erne tolvtonetekniken, som blev overtaget og videreudviklet af hans elever.

Trods disse teknikker indebar en radikal fornyelse for publikum, ses Anden Wienerskole som endnu en videreudvikling af wienerklassicistisk tradition, som forudgående var ført videre af komponister som Johannes Brahms og Gustav Mahler. Det var anvendelsen af motiv og tema i variationsform, som blev anset for at knytte Anden Wienerskole sammen med disse forgængere. På dette træk skilte Anden Wienerskole sig fra datidens anden store strømning i musikken, nyklassicismen, i hvilken man bestemt tog afstand fra alle traditioner fra romantikken.

Gruppen opløstes 1930'erne. De vigtigste årsager til dette var Alban Bergs død 1935 og Hitlers magtovertagelse, som tvang Schönberg til eksil i USA på grund af den skarpe censur. Efter 2. verdenskrigs afslutning fik gruppens idéer stor indflydelse på den nye generation af komponister.

Musikhistorie
Klassisk musik
Dayron Robles

Dayron Robles (født 19. november 1986 i Guantanamo, Cuba) er en cubansk atletikudøver (hækkeløber), der (pr. august 2008) er indehaver af verdensrekorden på mændenes 110 meter hækkeløb med en tid på 12.87 sekunder. Robles vandt guldmedaljen på distancen ved OL i Beijing 2008.

Eksterne henvisninger 

 Info 

Hækkeløbere fra Cuba
Iván Pedroso

Iván Lázaro Pedroso Soler (født 17. december 1972 i La Habana, Cuba) er en tidligere cubansk atletikudøver (længdespringer), der igennem sin karriere vandt adskillige guldmedaljer i både OL- og VM-sammenhæng. Hans største triumf var guldet ved OL i Sydney 2000, hvor 8,55 meter var nok sejr. Han vandt desuden hele fire VM-titler på stribe, ved VM i 1995, 1997, 1999 og 2001.

I 1996 satte Pedroso verdensrekord med et spring på 8.96 meter, men på grund af problemer med vindmåleren blev rekorden aldrig officielt noteret. Det lykkedes aldrig Pedroso at blive verdensrekordindehaver. Han stoppede sin karriere i 2007.

Eksterne henvisninger 

 Info

Længdespringere fra Cuba
Rashid Ramzi

Rashid Ramzi (født 17. juli 1980 i Safi, Marokko) er en marokkansk atletikudøver (mellemdistanceløber), der har skiftet statsborgerskab og nu stiller op for Bahrain. Ramzi har gennem sin karriere vundet én OL- og to VM-guldmedaljer. Hans største triumf kom 19. august 2008, hvor han vandt guld i 1500 meter løb ved OL i Beijing. Ved VM 2005 i Helsingfors vandt han guld på både 800- og 1500-meteren.

Den 29. april 2009 blev det offentliggjort at Rashid Ramzi er testet positiv for CERA, det såkaldt tredjegenerations EPO under OL i Beijing 2008 og såfremt hans B-prøve også viser sig at være positiv, står han til at miste sin medalje fra OL. B-prøven skal testes i Frankrig 8. Juni 2009.

Eksterne henvisninger 

 Info

Mellemdistanceløbere fra Marokko
Mellemdistanceløbere fra Bahrain
Atleter ved sommer-OL 2004
Atleter ved sommer-OL 2008
Grønnegade (Guldborgsund Kommune)

Grønnegade er en lille landsby på det sydøstlige Lolland. Stedet ligger i Guldborgsund Kommune og tilhører Region Sjælland.

Landsbyen er ganske lille, nogle få gårde og huse tæt samlet om kirken. Den omtales først i 1664. Navnet betyder: "den grønne landsbygade". Bregninge sogns kirke ligger i Grønnegade og ikke i den noget ældre by Bregninge. Sidenhen blev sognets skole også placeret her, og den blev nedlagt i 1962.

Administrativt/kirkeligt tilhørsforhold

Tidligere 
 Musse Herred, Ålholm Len, Ålholm Amt, Maribo Amt, Storstrøms Amt, Kettinge-Bregninge Sognekommune, Nysted Kommune
 Fyens Stift

Nuværende 
 Region Sjælland, Guldborgsund Kommune
 Lolland-Falsters Stift, Lolland Østre Provsti, Kettinge-Bregninge Pastorat, Bregninge Sogn

Eksterne henvisninger 

 Trap Danmark (1955)
 Maribo Amts stednavne (1954)
 Sogneportalen

Lokaliteter i Guldborgsund Kommune
Lokaliteter på Lolland
Corona (satellit)

CORONA var den første amerikanske spionsatellit-serie der var i stand til at fotografere. Satellitterne var i brug fra august 1960 til maj 1972.

Navnet CORONA var et af CIAs kodeord for klassificeret information. Siden 1995 er information om CORONA afklassificeret.

Eksterne henvisninger 
 Corona  National Reconnaissance Office (NRO) 

Spionsatellitter
Angelo Taylor

Angelo F. Taylor (født 29. december 1978 i Albany, Georgia, USA) er en amerikansk atletikudøver (løber/hækkeløber), der gennem sin karriere har vundet to OL-guldmedaljer i 400 meter hækkeløb, ved henholdsvis OL i Sydney 2000 og OL i Beijing 2008. Han har desuden tre gange, i 1999, 2001 og 2007 været en del af det amerikanske stafethold, der har taget guld på 4 x 400 meter distancen.

Eksterne henvisninger 

 Info

Hækkeløbere fra USA
Personer fra Georgia
Sprintere fra USA
Atleter ved sommer-OL 2000
Atleter ved sommer-OL 2004
Atleter ved sommer-OL 2008
Atleter ved sommer-OL 2012
Ork

En ork er et fantasivæsen. De optræder i flere forskellige fantasiuniverser og varierer i udseende, men er typisk uhyggelige at se på med mørkegrøn hud og store hugtænder stikkende ud fra undermunden.

Orker er kendte fra både historier, film, computerspil, rollespil, mm.

Ork er et dansk eller germansk ord for orc, der kommer fra det latinske ord orcus. Orcus er et synonym for den romersk-græske gud Pluto (eller Hades), der var hersker over underverdenen og de døde – og sammenlignes i bibelsk henseende med dæmoner o.l.

Orker i det oldengelske og i middelalderen 
I det oldengelske eventyr om Beowulf kæmper helten Beowulf mod den onde Grendel, som nedstammer fra racen Orc-néas, der betyder "døde orcus". Grendel boede i en hule under vand, lige som en anden af middelalderens orker – Spækhuggeren. Spækhuggeren kaldes på engelsk orca og blev i en kilde fra middelalderen beskrevet som: Skældet, grissetrynet, stivbørstet og havde stødtænder (ligesom orken i nogle fantasyromaner).

Orker i Ringenes Herre 
Orken som den kendes fra fantasyuniverset stammer fra Tolkiens Ringenes Herre. Tolkien har fået meget af sin inspiration fra eventyret om Beowulf (omtalt ovenfor). Tolkiens orker bor i huler i klipper, hvor de tjener en ondere skabning end de selv. I Hobitten optræder orker under den engelske betegnelse goblins eller hobgoblins der i den danske udgave er oversat som bjergtrolde. I Ringenes Herre bruges i den engelske udgave betegnelsen orc, i den danske udgave oversat til ork.

I modsætning til Orker fra fx Warhammer eller Warcraft har Tolkiens orker ikke grøn hud.

Orker i Warhammer 
Orkerne tilhører, i warhammer verdenen, arten grønhuder. De er de største af grønhuderne og utroligt dumme. 
De er berygtet for deres evendelige lyst til krig. De går ikke i krig for vinding eller hævn men simpelthen fordi de har lyst.
I orkernes verden bliver ledere valgt, udelukkende ud fra deres størrelse og vildskab. Orkerne har ingen former for teknologi, da de ikke har hjerne og viden til at opfinde det. De kan dog smede våben og rustninger fordi de engang var slaver hos kaosdværgene.

Orker i Warcraft 
En ork i Warcraft og World of Warcraft (på engelsk Orc), er betegnelsen på en race, hvor man blandt andet kan finde helte som Thrall, Durotan og Mother Kashur

Disse orker har oprindeligt rød hud, men som følge af Gul'Dans korruption af racen, har mange grøn hud. De kommer fra "Draenor", som er en alternativ verden i World Of Warcraft universet.

Orkernes hovedstad i Azeroth hedder Orgrimmar, som de deler med deres allierede, blandt andre troldene fra Darkspear-stammen.

Galleri 

Fiktive racer
Ringenes Herre
Warcraft
Kerron Clement

Kerron Clement (født 31. oktober 1985 i Port of Spain, Trinidad & Tobago) er en amerikansk atletikudøver (sprinter/hækkeløber), hvis hidtil største triumf blev opnået ved VM i Osaka i 2007, hvor han vandt guld i mændenes 400 meter hæk. Ved OL i Beijing 2008 vandt han sølv på samme distance, kun besejret af landsmanden Angelo Taylor.

Clement er også med i verdenseliten på 400 meter-distancen, hvor han 12. marts 2005 satte verdensrekord indendørs

Eksterne henvisninger 

 Info

Hækkeløbere fra USA
Sprintere fra USA
Atleter ved sommer-OL 2008
Atleter ved sommer-OL 2012
Atleter ved sommer-OL 2016
Bershawn Jackson

Bershawn Jackson (født 8. maj 1983 i Dade County, Florida) er en amerikansk atletikudøver (sprinter/hækkeløber), hvis hidtil største triumf blev opnået ved VM i Helsingfors i 2005, hvor han vandt guld i mændenes 400 meter hæk. Ved OL i Beijing 2008 vandt han bronze på samme distance, kun besejret af landsmændene Angelo Taylor og Kerron Clement.

Eksterne henvisninger 

 Info

Hækkeløbere fra USA
Personer fra Florida
Bernard Lagat

Bernard Kipchirchir Lagat (født 12. december 1974 i Kapsabet, Kenya) er en kenyansk atletikudøver (langdistanceløber), der nu stiller op for USA. Lagats hidtil største triumfer blev opnået ved VM i Osaka i 2007, hvor han vandt guld i både 1500 meter- og 5000 meter løb. Ved OL i Sydney 2000 vandt han bronze på 1500-meteren, og ved OL i Athen 2004 sølv på samme distance. 

Lagat skiftede i 2005 sit kenyanske statsborgerskab ud med et amerikansk, og hans VM-titel blev derfor vundet for hans nye hjemland.

Eksterne henvisninger 

 

Mellemdistanceløbere fra Kenya
Langdistanceløbere fra USA
Mellemdistanceløbere fra USA
Langdistanceløbere fra Kenya
Brimin Kipruto

Brimin Kiprop Kipruto (født 31. juli 1985 i Korkitony, Kenya) er en kenyansk atletikudøver (forhindringsløber), hvis hidtil største triumfer er blevet opnået ved VM 2007 i Osaka og OL i Beijing 2008, hvor han begge gange vandt guld i 3000 meter forhindringsløb. Ved OL i Athen 2004 vandt han sølv på samme distance.

Eksterne henvisninger 

 

Forhindringsløbere fra Kenya
Olympiske mestre fra Kenya 
Olympiske sølvmedaljevindere fra Kenya 
Medaljevindere ved sommer-OL 2004
Medaljevindere ved sommer-OL 2008
Atleter ved sommer-OL 2004
Atleter ved sommer-OL 2008
Atleter ved sommer-OL 2012
Atleter ved sommer-OL 2016
Irving Saladino

Irving Saladino (født 23. januar 1983 i Colón, Panama) er en panamansk atletikudøver (længdespringer), hvis hidtil største triumfer er blevet opnået ved VM 2007 i Osaka og OL i Beijing 2008, hvor han begge gange vandt guld i længdespring med spring på henholdsvis 8.57 og 8.34 meter.

Eksterne henvisninger 

 

Længdespringere fra Panama
Tomasz Majewski

Tomasz Majewski (født 30. august 1981 i Nasielsk, Polen) er en polsk atletikudøver (kuglestøder), hvis hidtil største triumf blev opnået ved OL i Beijing 2008, hvor han vandt guld i kuglestød og i 2012 hvor han vandt guld i OL i London.

En af Majewskis værste konkurrenter er danske Joachim B. Olsen.

Eksterne henvisninger 

 

Medaljevindere ved sommer-OL 2008
Medaljevindere ved sommer-OL 2012
Olympiske mestre fra Polen
Kuglestødere fra Polen